Qirat-E-Aama, Qirat-e-Hafz And Mutawatir Qirat Of Quran
یہ ایک مسلمہ ہے کہ قرات عامہ ہی مصحف میں لکھی گئی ہے۔ کسی دوسری قرات کو کبھی مصحف میں نہیں لکھا گیا۔ اس لیے قرات عامہ ہمیشہ سے ایک ہی رہی ہے۔ کسی کے کہنے سے قرات عامہ نہیں بن سکتی۔ یہ تواتر قولی اور تواتر عملی ہے جس نے قرات عامہ کو قرات عامہ قرار دے رکھا ہے۔ علما میں تواتر ایک متعد بہ تعداد کے اتفاق کو بھی کہ دیا جاتا ہے جب کہ حقیقتا وہ تواتر نہیں ہوتا۔ دیگر قراءتیں علما اور قرا کے درمیان ہی رہیں ہیں، ان کے درمیان ہی تواتر کا درجہ انھیں دیا گیا ہے۔ مگر وہ تاریخ کے کسی بھی دور میں قرات عامہ نہیں رہیں۔ قرات عامہ ہی کا دوسرا نام قرات حفص کسی وقت پڑ گیا۔ حفص سے پہلے ہی مصحف بھی اسی قرات عامہ پر مبنی ہیں ۔
اس پر مزید سوال یہ اٹھتا ہے کہ جب مفسرین کی اکثریت نے آیت کی تفسیر بھی رفع کی قراءت کے مطابق ہی کی ہے، تو پھر نصب والی قراءت کے تواتر کا دعویٰ کس حد تک معتبر رہ جاتا ہے؟ خود امام طبری نے نصب کے ساتھ پڑھنے کو ناجائز قرار دیا ہے، اور فراء نے اپنی کتاب معانی القرآن میں نصب والی قراءت کا سرے سے ذکر ہی نہیں کیا۔ اگر یہ قراءت واقعی متواتر ہوتی تو اس قدر ناپید کیوں ہے؟ کیا یہ کہنا زیادہ قرینِ حقیقت نہیں لگتا کہ عثمانی خلفاء اور بعد کی تاریخ میں قراءتِ حفص کو باقاعدہ رواج دیا گیا؟ پھر سوال یہ ہے کہ محض “یہ تواتر ہے” کہہ دینا، علمی تحقیق کے میدان میں کس حد تک وزن رکھتا ہے؟ جبکہ پرانے یہ نہیں کہہ رہے کہ اس پر تواتر ہے، وہ اس کے قراءت عامہ ہونے کا دعویٰ کر رہے ہیں!